<classify> Wachezaji hao pamoja na wenzao na benchi la ufundi walikabidhiwa zawadi hizo na Tawi la Facebook lenye makao yake Buguruni jijini Dar es Salaam jana baada ya kumaliza mazoezi yaliyofanyika kwenye Uwanja wa Karume, Ilala.Akizungumza kabla ya kukabidhi zawadi hizo, Mwenyekiti wa Tawi la Facebook, Josephat Sinzobakwila alisema kuwa wao kama mashabiki, wanafurahi kuona timu ikishinda, lakini pia wanahuzunika kuona timu ikifungwa hivyo ili kuongeza morali wameamua kutoa zawadi.Tunahuzunika kama ninyi mnavyohuzunika mnapofungwa, lakini pia tunafurahi kama ninyi mnaposhinda hivyo tumekuja hapa ili kuongeza morali kwa kuwapa zawadi hizi za saa kwa wachezaji wote na kinyango chenye picha ya mtu kwa wachezaji watatu waliofanya vizuri msimu uliopita, alisema Sinzobakwila.Sinzobakwila alisema Ngassa alifunga mabao sita kwenye Ligi ya Mabingwa Afrika, Niyonzima amekuwa mchezaji wa kigeni aliyedumu Yanga muda mrefu kupita wengine na Dida alidaka mchezo kati yao na Azam FC na kuifunga timu hiyo ambayo baadaye ilitwaa ubninghwa kwa msimu wa 201314.Hivyo, alisema wameona kwa wachezaji hao watatu, watoe zawadi za pekee ambazo ni kinyago chenye picha ya mtu na mabango yenye picha zao wakiwa uwanjani.Ukiachia zawadi hizo maalumu, kila mchezaji wa Yanga alipewa saa ya ukutani yenye jina lake huku ndani ikiwa na nembo ya Yanga kama ukumbusho.  <topic>: michezo 